stanford-oval/wikipedia huggingface dataset:
Matala (kaupunki)
Rakennukset ja löydökset

Matalan näkyvissä olevat jäänteet ovat pääosin peräisin roomalaiselta kaudelta. Kaupungin akropolis on löytöjen perusteella ollut asuttu viimeistään klassisella kaudella. Akropoliilla on linnoitusjäänteitä, jotka ovat pääosin bysanttilaisen kauden aikaisista linnoitteista, mutta niiden alimmat osat saattavat olla antiikin aikaisia. Lisäksi akropoliilla on talojen ja vesisäiliöiden jäänteitä. Kaupungista ei ole löydetty julkisia rakennuksia.
Kaupungin satamana toimi sama akropoliin pohjoispuolinen lahti, jossa on nykyisin Mátalan kylän ranta. Lahden eteläosaan eli akropoliin pohjoisrinteeseen on kaiverrettu rakennusten perustuksia ja kala-altaita. Lahden kaakkoiskulmaan on kaiverrettu 38 × 5 metrin kokoinen laivasuoja mahdollisesti sotalaivaa varten.
Akropoliin itäpuolisessa laaksossa on suoritettu kaivauksia, joissa on löydetty rakennusten perustuksia sekä pylväiden osia. Paikalla on pieni arkeologinen alue. Akropoliin pohjoisrinteessä sekä lahden pohjoispuolisen kukkulan etelärinteen kalliossa on lukuisia kammioita, jotka toimivat hautoina. Nykyisin samat luolat tunnetaan paremmin hippien asumuksina 1960–1970-luvuilla.
Noin kolme kilometriä kaupungin paikasta kaakkoon on löydetty herooniksi tulkitun rakennukset jäänteet. Se on ajoitettu 300–100-luvuille eaa., ja on kooltaan 21,4 × 13,8 metriä.
Aiheesta muualla

Kuvia tai muita tiedostoja aiheesta antiikin Matala Wikimedia Commonsissa
Antiikin Matalan akropolis ja satamalahti sekä nykyistä Mátalan kylää.
Antiikin Matalan arkeologisia kaivauksia akropoliin itäpuolella.
Antiikin aikaisia jäänteitä, taustalla hautaluolia.
Sarkofagi ja hautaluolia.
Ann Dunham

Stanley Ann Dunham (29. marraskuuta 1942 – 7. marraskuuta 1995) oli yhdysvaltalainen antropologi. Hän oli yhdysvaltain entisen presidentin Barack Obaman äiti.
Elämä

Stanley Ann Dunham syntyi 29. marraskuuta 1942 Wichitassa, Kansasissa. Hän oli ainoa lapsi.   Hänen perheensä muutti usein hänen isänsä työn vuoksi ennen asettumistaan Mercer Islandiin Washingtonin osavaltioon vuonna 1956.  Perhe muutti Honoluluun Dunhamin valmistumisen jälkeen vuonna 1960. Hän opiskeli Havaijin yliopiston Mānoan kampuksessa ja tapasi  Barack Obama vanhemman osallistuessaan venäjän kielen kurssille. Vuoden sisällä he menivät naimisiin.
Parille syntyi lapsi, Barack Obama, 4. elokuuta 1961. Avioliitto ei kuitenkaan kestänyt kauaa. Dunham opiskeli vuoden ajan Washingtonin yliopistossa ennen paluutaan Havaijille, kun taas Obama vanhempi aloitti opinnot Harvardissa. He erosivat vuonna 1964. Ann meni uudelleen naimisiin indonesialaisen Lolo Soetoron kanssa vuoden 1965 loppuun mennessä.
Barack Obama oli kuusivuotias, kun hänen perheensä muutti Jakartaan vuonna 1967. Dunham aloitti työskentelyn kehitysapujärjestössä nimeltä Lembaga Indonesia-Amerika tammikuussa 1968. Hän opetti hallituksen virkamiehille englantia. Barack Obaman puolisisar, Maya Soetoro-Ng, syntyi 15. elokuuta 1970.  Dunham palasi Havaijille vuonna 1972 ja takaisin Indonesiaan vuonna 1977, jossa hän pysyi suurimman osan loppuelämästään. Dunham palasi Havaijille vuonna 1994 tukemaan leskiäitiään. Samana vuonna Dunhamilla diagnosoitiin munasarja- ja kohtusyöpä. Hän kuoli vuonna 1995 52-vuotiaana.
Käännös suomeksi
Luettelo televisiosarjan Transformers: Prime hahmoista

Tämä on luettelo televisiosarjan Transformers: Prime ja -elokuvan Transformers Prime Beast Hunters: Predacons Rising hahmoista ja heistä jatkosarjassa Transformers: Robots in Disguise.
Autobotit > Päähenkilöt > Optimus Prime

Optimus Prime Autobottien suurin, vahvin ja älykkäin johtaja. Hän haluaa voittaa Decepticonit vaarantamatta ihmisiä. Hän oli ennen sotien alkua arkistovirkailija nimeltä Orion Pax, kunnes tuli Primeksi saatuaan Primukselta Johtajuuden Matriisin. Hän muuntautui aluksi pitkäpuskuriseksi rekka-autoksi ja myöhemmin joka maastoon sopivaksi tutkimus- ja taisteluajoneuvoksi.
Elokuvassa Optimus lähtee Wheeljackin kanssa hakemaan decepticoneilta piilottamaansa säiliön, jossa on ikikipinä. Heidän palattuaan Optimus joutuu tyhjentämään säiliön Johtajuuden Matriisiin vangitakseen Unicronin vastakipinän. Tämän takia hänestä tulee yhtä ikikipinän kanssa ja hän joutuu uhraamaan itsensä saadakseen Cybertronille elämää eli uusia kipinöitä.
Jatkosarjassa Primejen henget pelastivat Optimuksen kipinän. Tämä vaelteli todellisuuden ja Primejen maailman välillä, ilmestyen toisinaan näkyinä Bumblebeelle. 1. kauden lopussa Primet herättävät Optimuksen takaisin henkiin pysäyttämään Megatronuksen, mutta oli suuren osan 2. kaudesta heikkona muilta Primeilta lainatun voiman palauttamisesta. Muuntautuu rekka-autoksi.
Autobotit > Päähenkilöt > Ratchet

Ratchet on Autobottien lääkintämies. Hän tuntee Optimuksen paremmin kuin muut, mutta ei tottunut paljastamaan ihmisille olemassaoloaan tai päästämään näitä tukikohtaan. Hänelle Autobottien tulevaisuus merkitsee enemmän kuin muille. Megatronin kukistuttua Ratchet päättää jäädä Maahan. Muuntautuu ambulanssiksi.
Elokuvassa Ratchet kutsutaan Cybertronille auttamaan pahasti haavoittunutta Ultra Magnusta.
Jatkosarjassa Cybertronin uusi suurneuvosto "karkotti" Ratchetin lähettämällä tämän vangitsemaan sotarikollisia ja uhaten häntä vankilalla, jos hän kieltäytyisi. Hänen työparinaan toimii Mini-Con nimeltä Undertone. Ratchet Saapui Combiner Force -kauden lopussa Maahan toistamiseen osana Optimus Primen kokoamaa ryhmää.
Autobotit > Päähenkilöt > Arcee

Arcee on ryhmän naispuolinen Autobotti. Hän on ryhmän pienin Autobotti, mutta myös sulavaliikkeinen, nopea ja voimakas. Hänellä on traumoja kumppaniensa Tailgaten ja Cliffjumperin menettämisestä. Hän on Jack Darbyn suojelija ja muuntautuu Kawasaki Ninja 250 R -moottoripyöräksi.
Autobotit > Päähenkilöt > Bulkhead

Suurikokoinen Bulkhead on Autoboteista vahvimpia. Hänellä on kuitenkin paljon tunteellisuutta. Hän on Miko Nakadain suojelija ja entinen Romuttajien jäsen. Hän muuntautuu Lamborghini LM002 -maastoautoksi.
Jatkosarjassa Bulkhead saapui Combiner Force -kaudella Maahan Optimuksen kutsumana ja tapasi Bumblebeen ryhmän näiden altistuttua Wingcoden levittämälle taudille.
Autobotit > Päähenkilöt > Bumblebee

Bumblebee oli ensimmäinen Maahan saapunut Autobotti. Megatron tuhosi hänen äänimekanisiminsa Cybertronilla hänen kieltäydyttyä kertomasta tietoja, ja siksi hän kommunikoi ääntelyiden ja piipitysten avulla. Hän sai äänensä takaisin vasta sarjan lopussa. Hän on Raf Esquivelin suojelija ja muuntautuu fiktiiviseksi "Urbana 500" -muskeliautoksi.
Elokuvassa Optimuksen lähdettyä, kahden uuden predaconin ilmestyttyä, Ultra Magnuksen kärsittyä pahoj vammoja taistelussa näitä vastaan ja Unicronin tultua Cybertronille Megatronin kehossa Bumblebee ottaa johtajan roolin. Hän tiiminsä kansa yrittää pidätellä Unicronia Optimuksen tuloon saakka.
Jatkosarjassa Bumblebee on päähenkilö, jolle Cybertronin uusi Autobotteihin vihamielisesti suhtautuva hallinto oli antanut hänen sotasaavustuksistaan huolimatta työn pelkkänä katujen partioijana, mutta saatuaan viestin Optimukselta, hän siirtää itsensä laittomasti avaruussillalla Maahan jahtaamaan Alchemorista paenneita Decepticon-vankeja.
Autobotit > Päähenkilöt > Wheeljack

Wheeljack on Bulkheadin entinen taistelutoveri Romuttajien ryhmästä. Entisen ryhmänsä taistelutavoilleen omistautuneempana hän ei ole tottunut Optimus Primen tai Ultra Magnuksen käskyihin. Työskenteli aluksi yksin ja liittyi Optimuksen ryhmään vasta Beast Hunters -kaudella, kun hänen Jackhammer-aluksensa tuhoutui. Muuntautuu Lancia Stratosia muistuttavaksi urheiluautoksi.
Autobotit > Päähenkilöt > Smokescreen

Smokescreen on nuori ja kärsimätön Cybertronin Eliittijoukkojen kouluttama soturi ja vastannut itse Optimuksen mentorin, Alpha Trionin, suojelemisesta. Hän liittyi Optimus Primen ryhmään jaksossa Uusi tulokas. Hän muuntautuu Lotus Exige -urheiluautoksi.
Autobotit > Päähenkilöt > Ultra Magnus

Ultra Magnus on Romuttajien entinen komentaja ja yksi Optimuksen ylimmistä luutnanteista, joka nuodattaa pilkuntarkkaa sotilasprotokollaa, mihin muut Autobotit eivät ole enää tottuneet, varsinkaan Wheeljack. Hän saapui Maahan Iron Will -aluksellaan jaksossa Hajallaan. Muuntautuu pitkäpuskuriseksi rekka-autoksi.
Autobotit > Muut

Cliffjumper oli Arceen hyvä ystävä ja taistelutoveri. Hän kuoli Starscreamin tappamana sarjan ensimmäisessä jaksossa. Hän palasi seuraavassa jaksossa hetkellisesti Terrorconina. Häntä mainitaan ja nähdään takaumissa muutamissa jaksoissa. Hän muuntautui Dodge Challengeriksi.
Tailgate oli Arceen taistelutoveri ennen Cliffjumperia. Hän kuoli ennen sarjan tapahtumia Airachnidin tappamana. Hänet nähdään muutamassa takaumassa vain epäselvästi.
Alpha Trion on Optimuksen mentori ja yksi alkuperäisistä Primeista. Hän lähetti Iaconin arkistoissa säilytetyt Autobottien reliikit ja Decepticoneilta takavarikoidut sota-aseet aikoinaan Maahan. Jakson Kapina mukaan hän on oletettavasti kuollut.
Seaspray on Romuttaja, jonka Dreadwing räjäytti ennen jakson Riehujat tapahtumia. Häntä ei nähdä sarjassa, mutta hänen aluksensa nähdään kyseisessä jaksossa takaumassa, jossa hän räjähtää.
Decepticonit > Päähenkilöt > Megatron

Megatron on Decepticonien johtaja, joka nimesi itsensä yhden 13 alkuperäisen Primen mukaan. Hän oli ennen gladiaattori ja Optimuksen entisen minän, Orion Paxin, hyvä ystävä, mutta Megatronin yritettyä vaatia Cybertronin suurneuvostolta Primen arvoa ja vakuuttaa väkivallan olevan oikea keino hallita Cybertronia, Orion vastusti tätä. Kateudesta siitä, että neuvosto piti Orionia parempana ehdokkaana Primeksi, Megatron aloitti sodan vastustajiaan vastaan. Hän käyttää sota-aseenaan pimeää energonia, Unicronin verta. Sarjan viimeisessä jaksossa viimeisessä taistelussa Bumblebee yrittää tuoda tähtimiekkaa Optimukselle, mutta Megatron ampuu häntä tappavasti. Optimus raivostuu tästä ja pääsee niskan päälle. Kuitenkin pimeän tähtimiekan avulla Megatron pääsee takaisin voitolle ja on tappamassa Optimusta, kun omegalukon cybermaterian avulla elpynyt ja äänensä takaisin saanut Bumblebee iskee tähtimiekan Megatronin rintaan ja sen läpi. Tämän jälkeen Megatron kuolee ja putoaa pimeän tähtimiekan kanssa Maahan. Tämän jälkeen Starscream ja Shockwave pakenevat ja autobotin ovat voittaneet sodan. Megatron halveksii Maan ajoneuvoja ja muuntautuu alkuperäiseen ajoneuvomuotoonsa, cybertronilaiseksi suihkukoneeksi.
Elokuvassa pimeän energonin takia Megatron ei pääse ikikipinään. Tätä Unicron käyttää hyväkseen ja siirtää vastakipinänsä Megatronin ruumiiseen, jonka uudistaa. Hän matkaa Cybertroniin, jonka haluaa tuhota. Autobotit kuitenkin onnistuvat pysäyttämään hänet ja poistamaan vastakipinän Megatronin ruumiista. Megatron kuitenkin jää henkiin, mutta Unicronin hallitessa Megatronin ruumista, hän vähän väliä kidutti tätä. Tämän takia Megatron menettää halunsa taistella ja lähtee Cybertronilta.
Decepticonit > Päähenkilöt > Starscream

Starscream on Megatronin oikea käsi sotilastoimissa. Hän mieluummin hiipii vihollistensa läheisyyteen, kuin hyökkäisi suoraan, mikä tekee hänestä hyvin vaarallisen. Starscream pyrki myös kerran johtajaksi Megatronin tilalle. Hän lähti maanpakoon jaksossa Kumppanit, mutta sai tilaisuuden palata Decepticoneihin jaksossa Liitäntä ja siitä lähtien hän pysyi täysin uskollisena Megatronille. Muuntautuu F-16 Fighting Falcon -hävittäjäksi.
Elokuvassa Strascream on haudannut vihansa Shockwavea kohtaan ja on liittoutunut tämän kanssa. He aikovat tehdä Predacon-armeijan. Starscream tuo fossiileita ja Shockwave kloonaa nista predaconeja. He onnistuivat tekemään jo kaksi, Skylynxin ja Darksteelin. Pian he löytävät predaconien "hautausmaan", jossa on lukuisten predaconien jäänteet. Hetken kuluttua Megatronin kehoa hallitseva Unicron saapuu paikalle ja pian hän herättää predconit henkiin armeijakseen. Tämän seurauksena Strascream pakenee. Elokuvan lopussa hän saapuu Darkmount-linnaan, jonne saapuvat myös kostonhimoiset Predaking, Skylynx ja Darksteel, jotka aikovat käydä Starscreamin kimppuun. Kohtaus kuitnekin päättyy ennen kuin näin ehtii käydä.
Jatkosarjassa selviää, että hän yritti paeta predaconeilta Darkmountissa, kunnes päätyi eräiden aseiden luo, joilla tappoi heidät. Hän löysi myös laboratorion, jonka testiputkissa oli seitsemän Weaponizer Mini-Conia, jotka oli kaapattu nuorina ja geneettisesti muokattuna. Hän löysi Megatronin tiedostoista teorian, jota Megatron ei ehtinyt kokeilla. Jos kaikki seitsemän Mini-Conia antaisivat voimaa yhdelle isännälle, niin hänen voimansa vetäisi vertoja jopa Primelle. Kun hän vapautti Mini-Conit, niin he karkasivat häneltä. Tämän takia hän palkkasi Shadelockin ja hänen palkkionmetsästäjä-kätyrit etsimään heidät. Jos hän saisi Mini-Conit käsiinsä, hän käyttäisi niiden antamaa voimaa Megatronin tuhoamiseen. Kuitenkin Bumblebeen ryhmä ja Optimus estivät hänen aikeensa.
Decepticonit > Päähenkilöt > Soundwave

Soundwave on viestintäpäällikkö ja Megatronin uskollisin palvelija, joka pyrkii selvittämään kaikki salaliitot häntä vastaan. Soundwavella ei ole kasvoja ja hän puhuu toisinaan toistamalla tallenteita toisten puheista. Vain jaksossa Miinus yksi hän puhuu omalla äänellään. Hänellä on pitkät lonkerot, mutta hänen tärkein työkalunsa on hänen rinnassaan piileskelevä työläisensä Laserbeak. Hän muuntautuu MQ-9 Reaper -tiedustelulennokiksi.
Jatkosarjan toisella kaudella Soundwave matkasi Megatronin perässä Maahan, minkä jälkeen kadotti tämän. Myöhemmin hän Fixitin avulla pääsee vapaaksi väliaikaisesti. Hän myös heittää Bumblebeen varjovyöhykkeelle. Kuitenkin samassa jaksossa Bumblebee tiiminsä kanssa onnistuu vapauttamaan Bumblebeen ja lähettämään Soundwaven takaisin. Combiner Force -kaudella hän yritti paeta taas varjovyöhykkeeltä lähettämällä Activator Mini-Coneja varastamaan Bee-tiimin Decepticon-pyydykset. Hän myös luopui hiljaisuuden valastaan. Hän myös yritti Steeljaw'n ryhmän avustuksella kutsua Megatronin takaisin Maahan, tietämättä tämän luopuneen Decepticonien johtajuudesta. Kuitenkin Optimus ja Bumblebee onnistuvat vangitsmaan Soundwaven, minkä jälkeen Optimus vie hänet oikeudenkäyntiin Cybertronille. 2. kaudella Soundwave näytti samanlaiselta kuin Transformers: Prime -sarjassa ja myös muuntautui samaksi. Hänellä oli myös apurina Laserbeak. Combiner Force -kaudella hän otti uuden muodon ja muuntautui futuristiseksi maastoautoksi.
Decepticonit > Päähenkilöt > Knock Out

Knock Out on narsistinen ja tärkeilevä lääkintämies, joka raivostuu pienestäkin naarmusta ja tahrasta maalipinnassaan. Knock Out on Starscreamin ystävä. Hän muuntautuu punaiseksi urheiluautoksi, joka muistuttaa Aston Martin DBS V12 -mallia.
Decepticonit > Päähenkilöt > Breakdown

Breakdown oli Knock Outin huligaanimainen assistentti ja Bulkheadin vanha vihollinen. Airachnid surmasi hänet jaksossa Ristitulessa, minkä jälkeen M.E.C.H. löysi hänen jäänteensä ja Silasin jäätyä Nemesis Primen alle, hänen kehonsa yhdistettiin Breakdownin jäänteisiin. Breakdown ja myöhemmin Silas muuntautuivat panssariautoksi.
Decepticonit > Päähenkilöt > Airachnid

Airachnid on hämähäkkimäinen Decepticon, joka vuosia sitten kappaasi Arceen ja Tailgaten ja tappoi jälkimmäisen. Hän oli tappamassa myös Arceeta, mutta Cliffjumper ja Bumblebee ehtivät pelastaa hänet. Airachind työskentelee mieluummin yksin, mutta hän palasi Decepticoneihin väliaikaisesti jaksossa Vetovoimaa ja oli Starscreamin ohella toinen Megatronia vastaan juonitellut Decepticon. Jaksossa Ristitulessa Megatron käskee Dreadwingin tappaa Airachnidin ja suosittelee ottamaan mukaan myös jonkun toisen. Dreadwing ottaa mukaan Breakdownin, mutta Airachnid tajuaa tilanteen ja alkaa ärsyttämään Breakdownia, joka raivostuu. Tämän jälkeen Airchnid tekee hänelle ansan, tappaa hänet ja lähtee omille teilleen löytäen myös Insecticoneita, joita pystyy hallitsemaan. Jaksossa Armada Airachind vahingossa astuu taistelussa Insecticonin koteloon, jolloin vaipuu staasiin ja Autobotit ottavat kotelon tukikohtaansa. Jaksossa Synkin hetki Megatron tuhotuttaa Autobottien tukikohdan. Airachnid selviää ja hänet siirretään Decepticonien alukseen. Jaksossa Jano zombimainen vampyyri Silas vapauttaa Airachdinin staasista ja yrittää imeä tältä energonia. Lyhyen taistelun jälkeen Airachnid tappaa Silasin. Tämän jälkeen Airachnid ottaa Insecticonit hallintaansa ja menee tappamaan Megatronia, mutta Soundwave lähettää heidät Cybertronin kuuhun, jossa paljastuu, että Silas onnistui puremaan Airachnidia, josta tuli sitten vampyyri. Silas onnistui vain puremaan Airachnidia, joten tämä pysyy järjissään. Airachind muuntautui RAH-66 Comanche -helikopteriksi.
Decepticonit > Päähenkilöt > Dreadwing

Dreadwing on entinen Etsijöiden kapteeni, joka jaksossa Riehujat saapui Maahan kostamaan kaksoisveljensä Skyquaken kuoleman. Dreadwingin osoitettua suurta uskollisuutta, Megatron tekee hänestä uuden oikeankädenmiehensä. Dreadwing saa surmansa jaksossa Uudistumisia Megatronin tappaessa hänet selkärankaan ampumalla hänen yritettyään tappaa Decepticoneihin palanneen Starscreamin, joka häpäisi Skyquaken kuoleman nostamalla tämän kuolleista. Hän muuntautui F-35 Lightning II -hävittäjäksi.
Decepticonit > Päähenkilöt > Shockwave

Shockwave on Megatronin oikea käsi tieteessä. Hän on usein Starscreamin kateuden kohteena. Shockwave yritti kauan sitten Arceeta ja Cliffjumperia hyväksi käyttäen saada avaruussiltaansa Maan koordinaatit. Hän onnistuu, mutta Arcee ja Cliffjumper räjäyttävät sillan. Shockwave oli räjähdyshetkellä sillan sisällä, joten hänen luultiin kuolleen, mutta hän selvisi ja onnistui parantamaan itsensä. Jaksossa Darkmount, Nevada hän pääsee Knock Outin avulla Maahan ja toi mukanaan Predaconien kloonaamiseen käytettävää teknologiaa. Hän muuntautuu cybertronilaiseksi panssarivaunuksi.
Elokuvassa Shockwave on liittoutunut Strascreamin. He yrittävät luoda predacon-armeijan kloonaamalla fossiileita. He ovatkin onnistuneet luomaan jo kaksi, Skylynxin ja Darksteelin. Myöhemmin he löytävät lukuisia predaconien jäännöksiä. Hetken kuluttua paikalle tulee myös Unicronin hallitsema Megatron, joka pian herättää predaconit henkiin. Tämän seurauksena Starscream pakenee, mutta Shockwave ihmettelee, kun Unicronin predacoinien herätys on vastoin tiedettä. Hän ei pääse karkuun ja yrittää taistella predacon-terroconeja vastaan, mutta ei pärjää. Hän kuitenkin selviää. Viimeiseksi hänet nähdään, kun Predaking todistaa taistelussa Skylynxia ja Darksteelia vastaan olevansa heistä vahvin. Taistelun lopulla Shockwave ehdottaa predaconien käyttävän voimiaan johonkin loogiseen. Kohtaus loppuu tähän eikä selviä hyökkäsivätkö predaconit kostonhimoisina Shockwaven kimpuun vai jättävätkö henkiin.
Decepticonit > Sotilaat

Vehiconit roimivat Decepticonien jalkaväkisotilaina. Niitä on kahdenlaisia: tavallisia purppuranvärisiksi EcoJet -muskeliautoiksi tai cybertronilaisiksi lentokoneiksi muuntautuvia yksiköitä ja hopeisia Etsijöihin lukeutuvia lentokykyisiä yksilöitä. Elokuvassa osa vehiconeista on vangittu ja osa auttaa Cybertronin jälleenrakennuksessa.
Insecticonit ovat hyönteiseksi muuntautuvia ja osittain eläimellisesti käyttäytyviä Decepticoneja. Megatron jätti muutaman niistä Cybertronille horrokseen ja vartioon mahdollisen Autobotin varalta. Airachnid löysi jaksossa Ristitulessa Maasta parven niitä ja loi niistä itselleen armeijan, mutta jaksossa Armada nämä kääntyvät Megatronin puolelle Airachnidin vaivuttua väliaikaisesti staasiin. Jaksossa Jano heidät karkotettiin Airachnidin mukana Cybertronin kuuhun. Heistä ainoat nimeltään mainitut ovat Hardshell ja Bombshock.
Kun decepticonit saavat samaan aikaan selville neljät Iaconin arkiston reliikkien koordinaatit, Megatron päättää lähettää eri kätyrinsä samaan aikaan kaikkiin kordinaatteihin saadakseen ne ennen autobotteja. Hän päättää lähettää insecticoneja etsimään yhtä reliikkiä, ja kysyy insecticon-parveltaan kuka olisi heistä hurjin. Hardsell vastaa, että jos pitäisi valita yksi, niin hänet, ja hän lähtee kolmen muun inscticonin kanssa matkaan. Bulkhead ehtii löytämään reliikin ensin, mutta se onkin tappavan myrkyllistä Tox-En-energonia, joka hänen pitää heittää läheisen tulivuoren kraateriin, ettei Megatron voisi valmistaa sitä, ja käyttää autobotteja vastaan. Hän yrittää ehtiä tulivuoren huipulle ennen insecticoneja, mutta Tox-En heikentää häntä, ja hän melkein luovuttaa, mutta agentti Fowlerin kannustuksesta jatkaa. Hän pääsee huipulle, jonne insecticonit ehtivät myös, mutta Bulkhead onnistuu voittamaan heidät ja heittämään Tox-Enin kraateriin. Kuitenkin Hardshell jää henkiin ja ampuu Tox-Enin ja insecticonien valmiiksi heikentämää Bulkheadia selkään, jolloin tämä iskeytyy edessä olleesta maasillasta tukikohtaan loukkaantuen erittäin vakavasti. Myöhemmin Wheeljack tulee paikalle ja haluaa kostaa, mutta hänelle ei kerrota syyllistä. Kuitenkin yhtälailla koston himoinen Miko hiippailee Wheeljackin alukseen ja lupautuu kertomaan sen, jos hän pääsee mukaan kostoretkelle. Wheeljack suostuu, ja Mikon kerrottua, hän järjestää taistelun Hardshellin kanssa. Vielä ennen taistelua Wheeljack asettaa autopiltotin, jolla Miko pääsisi tukikohtaan, jos hän häviäisi. Wheeljack pärjää ensin, mutta Hardshell onnistuu pääsemään niskan päälle ja lähes tappamaan hänet. Kuitenkin sen sijaan, että Miko pakenisi aluksella tukikohtaan, hän ampuukin Hardshellia aluksen ohjuksilla tappaen tämän, mistä Wheeljack on ylpeä ja pitää Mikoa nyt romuttajana. Kosto ei kuitenkaan saanut Mikon oloa paranemaan.
Bombshock
Decepticonit > Muut

Skyquake oli Decepticonien Etsijä ja Dreadwingin kaksoisveli, joka oli vuosia staasissa Maassa. Hän esiintyi elävänä vain jaksossa Mestarit ja oppilaat, jossa Bumblebee tappoi tämän. Starscream herättää hänet pimeällä energonilla epäkuolleeksi jaksossa Varjovyöhyke. Hän muuntautui kaksoisveljensä tavoin F-35 Lightning II -hävittäjäksi.
Makeshift on muotoaan muuttava Decepticon-vakooja. Esiintyi vain jaksossa Huijari, jossa Decepticonit kidnappaavat Wheeljackin ja muuttavat Makeshiftin hänen näköisekseen. Autobotit menevät lankaan ja Makeshiftin pitää vain avata portaali Decepticonien alukselle. Kuitenkin Autobottien maasilta on epäkunnossa, joten hän ei pysty tekemään sitä. Bulkhead tajuaa, ettei hän ole oikea Wheeljack. Hän todistaa olevansa oikeassa, mutta maasilta ehtii tulemaan kuntoon ja Makeshift melkein pääsee siitä Miko panttivankinaan. Kuitenkin silloin Decepticoneilta paennut oikea Wheeljack tulee sillasta ja lyhyen taistelun jälkeen voittaa Makeshiftin jä heittää tämän sillasta alukselle. Makeshift kuitenkin onnistui saamaan tietää, missä Autobottien tukikohta on. Kuitenkin ennen kuin hän ehtii kertomaan, hän räjähtää Wheeljackin asettaman pommin takia. Hän ei muuntaudu jaksossa ja hänen oikea olomuotonsa nähdään vain epäselvästi.